KANEMƆ YƐ Afrikaans Albania Amharic Armenia Azerbaijani Azerbaijani (Cyrillic) Chichewa Chinese Mandarin (Simplified) Chinese Mandarin (Traditional) Croatia Czech Denmark Dutch Efik English (Blɔfo) Estonia Fante Finland French Ga Georgia Germany Hausa Hela Hungary Iban Igbo Indonesia Italia Japan Kannada Kinyarwanda Korea Lithuania Malagasy Malay Norway Persia Poland Portugal Punjabi Rarotongan Romania Russia Sepedi Serbia Serbia (Roma) Sesotho (Lesotho) Setswana Sinhala Slovak Slovenia Spania Swahili Sweden Tagalog Tahiti Tarascan Tatar Tigrinya Totonac Tsonga Turkey Tzeltal Tzotzil Ukrain Umbundu Valencian Xhosa Zulu\nDaa gbi lɛ, mɛi ni awo amɛ tsuŋ yɛ Amerika tsuŋwoohei srɔtoi lɛ amli lɛ ŋmalaa woji babaoo kɛmajeɔ Yehowa Odasefoi anitsumɔhe nine lɛ kɛbiɔ ni abaye abua amɛ koni amɛle Nyɔŋmɔ.\nWɔkpɛlɛɔ amɛnibimɔi nɛɛ anɔ, ni wɔtoɔ gbɛjianɔ koni Yehowa Odasefoi ni yɔɔ akutseiaŋ hei ni tsuŋwoohei nɛɛ kɛ amɛhenɔi yɔɔ lɛ ayasara amɛ ni amɛkɛ amɛ akase Biblia lɛ; amɛteaŋ mɛi komɛi yɛ tsuŋwoohei amli, mɛi komɛi yɛ helatsamɔhei, hei ni ajajeɔ oblahii kɛ oblayei ni eje amɛŋɛlɛ nɔ lɛ, kɛ hei ni akɛ mɛi ni kɛ kokein kɛ ehenɔi lɛ tsuɔ nii yɛ gbɛ ni ejaaa nɔ lɛ toɔ lɛ.\nWɔnyɛmimɛi Yehowa Odasefoi lɛ eto asafoŋ kpeei ahe gbɛjianɔ, ni amɛfooo mli. Ákɛ nɔkwɛmɔnɔ lɛ, gbi ko be ni ajɛɔ Biblia lɛ mli ahãa wiemɔ yɛ tsuŋwoohe nɛɛ eko mli lɛ, gboklɛfoi 32 jɛ tsuŋwoohe lɛ fãi srɔtoi enyɔ amli amɛbabo toi.\nKɛ́ ona bɔ ni gboklɛfoi lɛ ená gbɛjianɔtoo nɛɛ he sɛɛ lɛ, omii baashɛ ohe waa. Akɛ nuu ko ni awo lɛ tsuŋ yɛ Indiana ewala gbii abɔ fɛɛ yɛ gbɔmɔgbee hewɔ lɛ bɔi nikasemɔ, efee tsakemɔi yɛ ejeŋba kɛ eshihilɛ mli ni abaptisi lɛ ni ebatsɔ Yehowa Odasefonyo.\nOdasefonyo ko ni kɛ mɔ ko ni awo lɛ tsuŋ yɛ tsuŋwoohe wulu ko yɛ California lɛ kase nii lɛ kɛɛ akɛ: “ Mina shihilɛ mli ni eyɔɔ be ni ekaseko Biblia lɛ kɛ tsakemɔi ni efee amrɔ nɛɛ. Tsakemɔi ni efee ni eshɛ baptisimɔ he lɛ sa kadimɔ waa.”\nGboklɛfoi nɛɛ ateŋ mɛi babaoo miihi shi yɛ Biblia shishitoo mlai anaa, tsɛ amɛle akɛ no kɛ amɛwala baawo oshara mli. Ákɛ nɔkwɛmɔnɔ lɛ, ehe bahiaa ni ajie amɛteaŋ mɛi ni kɛ awuiyelɔi akui efo tako mli lɛ koni akɛ amɛ ayawo tsuŋwoohe kroko bɔ ni afee ni akɛye amɛ awui.\nTsuŋwoohe nɔkwɛlɔi lɛ ahiɛ sɔɔ bɔ ni Biblia lɛ etsake mɛi nɛɛ ashihilɛ lɛ. Tsuŋwoohei nɛɛ ekomɛi kɛ yijiemɔ woji ehã Yehowa Odasefoi lɛ kɛtsɔɔ akɛ amɛyɔse nitsumɔi kpakpai ni Odasefoi nɛɛ tsuɔ yɛ tsuŋwoohei srɔtoi lɛ amli lɛ, ni amɛhiɛ hu esɔ waa.